CELEX: 32009D0310
Language: mt
Date: 2009-04-02 00:00:00
Title: 2009/310/KE: Deċiżjoni tal-Kummissjoni tat- 2 ta' April 2009 li tapprova t-talbiet minn Ċipru, Malta, l-Awstrija, ir-Rumanija u s-Slovakkja għall-eżenzjoni mill-obbligu li jħejju Pjan ta’ Ġestjoni għas-Sallur skont ir-Regolament tal-Kunsill (KE) Nru 1100/2007 (notifikata taħt id-dokument numru C(2009) 2231)

3.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 91/23
            
         DEĊIŻJONI TAL-KUMMISSJONI
   tat-2 ta' April 2009
   li tapprova t-talbiet minn Ċipru, Malta, l-Awstrija, ir-Rumanija u s-Slovakkja għall-eżenzjoni mill-obbligu li jħejju Pjan ta’ Ġestjoni għas-Sallur skont ir-Regolament tal-Kunsill (KE) Nru 1100/2007
   (notifikata taħt id-dokument numru C(2009) 2231)
   (It-testi bil-Ġermaniż, bil-Grieg, bil-Malti, bir-Rumen u bis-Slovakk biss huma awtentiċi)
   (2009/310/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1100/2007 tat-18 ta’ Settembru 2007 li jistabbilixxi miżuri għall-irkupru tal-istokk tas-sallura Ewropea (1), u b’mod partikolari l-Artikolu 3(3) tiegħu,
   Billi:
   
               (1)
            
            
               Ir-Regolament (KE) Nru 1100/2007 jistabbilixxi qafas għall-ħarsien u għall-użu sostenibbli tal-istokk tas-sallura Ewropea fl-ilmijiet tal-Komunità u fil-laguni mal-kosta, fl-estwarji, u fix-xmajjar u l-ilmijiet interni komunikanti tal-Istati Membri.
            
         
               (2)
            
            
               L-Artikolu 2 tar-Regolament (KE) Nru 1100/2007 jesiġi li l-Istati Membri jidentifikaw u jiddefnixxu l-baċiri tax-xmajjar individwali li jinsabu fit-territorju nazzjonali tagħhom li jikkostitwixxu ħabitats għas-sallura Ewropea. L-Istati Membri għandhom iħejju Pjan ta’ Ġestjoni għas-Sallur għal kull baċir ta’ xmara li fih jinsab is-sallur.
            
         
               (3)
            
            
               L-Artikolu 3(1) tar-Regolament (KE) Nru 1100/2007 jistipula li Stat Membru jista’ jkun eżentat mill-obbligu li jħejji Pjan ta’ Ġestjoni għas-Sallur jekk tingħata ġustifikazzjoni adegwata li baċiri ta’ xmajjar jew ilmijiet marittimi li huma fit-territorju tiegħu ma jikkostitwux ħabitat naturali għas-sallura Ewropea. L-Istati Membri għandhom jgħaddu lill-Kummissjoni talba għal eżenzjoni. It-talba trid tiġi approvata mill-Kummissjoni fuq il-bażi ta’ evalwazzjoni teknika u xjentifika mill-STEFC jew minn korp xjentifiku xieraq ieħor.
            
         
               (4)
            
            
               Ċipru, Malta, l-Awstrija, ir-Rumanija u s-Slovakkja kkomunikaw lill-Kummissjoni talbiet għal eżenzjoni mill-Pjan ta’ Ġestjoni għas-Sallur, li jinkludi ġustifikazzjonijiet xierqa.
            
         
               (5)
            
            
               Il-Kunsill Internazzjonali għall-Esplorazzjoni tal-Ibħra (ICES) ipprovda lill-Kummissjoni b’evalwazzjoni teknika u xjentifika tat-talbiet.
            
         
               (6)
            
            
               Skont l-evalwazzjoni mwettqa mill-Kunsill Internazzjonali għall-Esplorazzjoni tal-Ibħra (ICES), il-baċiri tax-xmajjar jew l-ilmijiet marittimi kkonċernati bit-talbiet għall-eżenzjoni msemmija hawn fuq ma jistgħux jiġu identifikati u ddefiniti bħala ħabitats naturali għas-sallura Ewropea għall-finijiet tar-Regolament (KE) Nru 1100/2007.
            
         
               (7)
            
            
               Għalhekk, fid-dawl tal-Artikolu 3(1) tar-Regolament (KE) Nru 1100/2007, huwa xieraq li l-Istati Membri rilevanti jingħataw eżenzjonijiet mill-obbligu li jħejju Pjanijiet ta’ Ġestjoni għas-Sallur.
            
         
               (8)
            
            
               Il-miżuri provduti f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
            
         ADOTTAT DIN ID-DEĊIŻJONI:
   Artikolu 1
   L-Istati Membri li ġejjin huma eżentati mill-obbligu li jħejju Pjan ta’ Ġestjoni għas-Sallur skont ir-Regolament tal-Kunsill (KE) Nru 1100/2007
   
               (a)
            
            
               Ċipru
            
         
               (b)
            
            
               Malta,
            
         
               (ċ)
            
            
               L-Awstrija,
            
         
               (d)
            
            
               Ir-Rumanija,
            
         
               (e)
            
            
               Is-Slovakkja.
            
         Artikolu 2
   Din id-Deċiżjoni hija indirizzata lir-Repubblika ta’ Ċipru, lir-Repubblika tal-Latvja, lir-Repubblika ta’ Malta, lir-Repubblika tal-Awstrija, lir-Rumanija u lir-Repubblika Slovakka.
   
      Magħmul fi Brussell, 2 ta’ April 2009.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 248, 22.9.2007, p. 17.